KOTOUTUMISKOULUTUKSEN JA VALMISTAVAN OPETUKSEN SANASTON OPPIMISEN TYÖPAJA 17.9.2016

**TOIMINNALLISIA TEHTÄVIÄ**

* Pelilauta, jossa ruuduissa verbien kuvat tai perusmuodot. Nopalla määrätään, minkä persoonamuodon pelaaja sanoo kyseisestä verbistä.
* Noppapelitaulukko, heitetään kahdella nopalla ja pitää sanoa, mikä sana kyseisessä ruudussa on.
* Hyppyruudukko on eräänlainen sanatesti, kun ruuduissa on kuvia ja pysähtyessään on kerrottava mikä sana kyseisessä ruudussa on.
* Opintoretki torille: Mikä tämä on? Mitä se maksaa? Voi opetella sanastoa ja lyhenteitä sekä muita merkintöjä (kilo, kg, 5€/kg)
* Annetaan ohjeita miten liikkua luokassa tai annetaan ohjeita kaverille, miten löydät johonkin paikkaan ja samalla seurataan GoogleMapsin Streetview-toiminnalla matkaa.
* Hae ulkoa 5 asiaa, joiden nimiä et tiedä. Kerätään lista ja seuraavalla viikolla haetaan ne opitut jutut ulkoa.
* Askarrellaan opiskelijoiden kanssa muistipelejä ja pelataan niitä.
* Erilaisia bingoja: 1. ruudukossa -kO-kysymyksiä joita kysytään toisilta ja koetetaan saada bingo esimerkiksi kyllä-vastauksilla 2. ruudukossa verbien perusmuotoja, bingossa ’huudetaan’ taivutettuja muotoja
* Opiskelijat kuvaavat pieniä videoita eri verbeistä, toisten pitää tietää, mikä verbi on kyseessä, kun videot esitetään.
* Opiskelijat kuvaavat verbivideoita niin, että taustalla selostaja selostaa koko ajan mitä videossa tapahtuu.
* Katsotaan videota ilman ääntä ja pysäytetään aina välillä. Kysytään esim. Mitä tapahtuu? Mitä lammas tekee (Late Lammas)?

Juoksutehtävät

* Esimerkiksi luokan edessä on tavut sekaisin -sanoja, opiskelijat käyvät tarkistamassa sanoja ja tulevat takaisin paikalleen kirjoittamaan sanaa.
* 10 sanaa on luokan ulkopuolella. Opiskelijat juoksevat katsomaan sanoja ja palaavat luokkaan omalle paikalle kirjoittamaan sanan. Opettaja tarkistaa ja opiskelijat juoksevat niin kauan että sana on oikein.

Lapputehtävät

* alkeistasolla, konkreettisella tasolla (lukemista, tunnistamista, ääntämistä)
* Paperilapuilla on sanoja kuten pöytä, taulu, hylly, lattia… Laput jaetaan opiskelijoille, joiden tehtävä on viedä ja kiinnittää lappu oikeaan paikkaan. Kun laput ovat paikoillaan, pyydetään opiskelijoita taas tuomaan oikea lappu. ”Voisitko tuoda minulle oven?
* Opiskelijoille annetaan jokaiselle omanväriset laput ja he nimeävät asioita luokassa omalla värillään.
* Pienryhmissä on eriväriset paperilaput ja lapuille kirjoitetaan uusia sanoja ja käsitteitä. Laput sekoitetaan ja toiset yrittävät selittää, mitä sana tarkoittaa.
* Kärpäslätkätehtävässä on 2 pelaajaa, joilla on kärpäslätkät. Lattialla on sanoja lapuilla. Opettaja sanoo yhden sanan ja kumpi löytää sen ja lätkäisee sitä ensin saa pisteen. Oppilaat innoissaan ja motivoituneita muistamaan sanoja (peruskoulussa toimii ainakin).
* Piilotetaan esimerkiksi kalasanalappuja ympäri luokkaa ja oppilaat etsivät ne. Luokitellaan löydetyt sanat.
* Opiskelijat keksivät pitkistä sanoista pieniä sanoja tai kasaavat uudelleen pätkityt pitkät sanat tai lauseet. Keksitään yhdyssanoja tai johdetaan esim. kala-sanasta niin paljon sanoja kuin pystytään.

**IDEOITA KAHOOT-KYSELYIHIN**

* opetellaan vastaamaan kysymyksiin oikeilla muodoilla (esim. Missä asut? Turussa/Turusta/Turkuun)
* hauskat kysymykset koulun päätöspäivään
* synonyymien ja idiomien harjoittelua
* verbityypit (Mikä verbityyppi on asua? vastaus 1, 2, 3 TAI Mikä verbeistä on verbityyppi 1?)

**NETTISIVUJA YMS.**

* virtuoosi.pkky.fi
* moninet.rovala.fi
* papunet (mm. Papumarket)
* Koti Suomessa
* Quizlet
* Socrative